Eπιστολή [13.04.09] του Συνηγόρου του Πολίτη για μετεγκαταστάσεις Μαυροπηγής και Ποντοκώμης   
Ανάρτηση: energeiakozani την 14 Απρ 2009 


Αρ. πρωτ.: 3577/09/.2.5 και 4032/08/2.5
Ειδικoί Επιστήμονες: Βασιλική Καραγεώργου, Αγγελική Σαλαμαλίκη Τηλ: 2107289690 21072 89629 Αθήνα, 13.04.09
Προς:
1. Αξιότιμο Γενικό Γραμματέα Περιφέρειας Δυτικής Μακεδονίας κ. Ανδρέα Λεούδη
2. Αξιότιμο Νομάρχη Κοζάνης κ. Δακή Γεώργιο
Κοιν.:(δείτε στο τέλος του εγγράφου)

Θέμα : Εξέλιξη της διαδικασίας μετεγκατάστασης των οικισμών Μαυροπηγής και Ποντοκώμης

Αξιότιμοι κύριοι,

Στο πλαίσιο διερεύνησης των υπ. αρ. 4032/08 και 3577/09 του Συλλόγου Περιβάλλοντος του Δήμου Δημητρίου Υψηλάντη και του Συλλόγου «Η Μαύρη Πηγή» αντιστοίχως, εξετάζει μεταξύ άλλων και το ζήτημα της μετεγκατάστασης των δύο γειτονικών οικισμών, της Ποντοκώμης και της Μαυροπηγής, ζήτημα μάλιστα το οποίο ετέθη από τους κατοίκους κατά την πρόσφατη επίσκεψη κλιμακίου της Ανεξάρτητης Αρχής «Συνήγορος του Πολίτη» στο Νομό Κοζάνης (16-18.02.2009).

Πιο συγκεκριμένα, τόσο από τα στοιχεία του φακέλων όσο και από την ανωτέρω επίσκεψη προκύπτει ότι σχεδιάζεται η μετεγκατάσταση των δύο οικισμών, η οποία συνδέεται με την επέκταση των δραστηριοτήτων της Δ.Ε.Η Α.Ε και την συνακόλουθα προκαλούμενη περιβαλλοντική επιβάρυνση.

Στο πλαίσιο άσκησης του διαμεσολαβητικού του ρόλου, ο «Συνήγορος του Πολίτη» θα σας παρακαλούσε, όπως πληροφορήσετε την Αρχή, αναφορικά με το στάδιο στο οποίο βρίσκεται η διαδικασία μετεγκατάστασης των δύο οικισμών, ώστε να προστατευτεί το συνταγματικό δικαίωμα των πολιτών σ’ ένα καθαρό περιβάλλον και να προστατευτεί η δημόσια υγεία, ενημερώνοντας μας αναλυτικά για τις ενέργειες που έχουν γίνει ή εκκρεμούν, στο πλαίσιο των αρμοδιοτήτων σας. Επίσης παρακαλούμε να μας παρασχεθούν όλα τα σχετικά έγγραφα που έχουν κατατεθεί από τους εμπλεκόμενους φορείς για το σχεδιασμό της μετεγκατάστασης.

Τέλος, παρακαλούμε την Δ.Ε.Η Α.Ε στην οποία κοινοποιείται το παρόν να μας χορηγήσει τις απόψεις της και κάθε σχετικό -με την μετεγκατάσταση των δύο οικισμών- έγγραφό της, συμπεριλαμβανόμενης της τυχόν αλληλογραφίας με το Δήμο Πτολεμαϊδας για την όδευση του αγωγού τηλεθέρμανσης, για την οποία οι κάτοικοι μας έχουν εκφράσει την ανησυχία τους ότι ενδέχεται να επηρεάσει την μετεγκατάσταση, καθώς σχεδιάζεται σε χώρο επέκτασης του ορυχείου.

Σε αναμονή των απαντήσεων σας, σας ευχαριστούμε εκ των προτέρων για τη συνεργασία.

Με τιμή
Χρύσα Χατζή
Βοηθός Συνήγορος του Πολίτη

Κοιν.:
1.Αξιότιμο Δήμαρχο Πτολεμαϊδος κ. Τσιούμαρη Γρηγόρη
25ης Μαρτίου 8 ΤΚ 50200 Πτολεμαϊδα
2. Αξιότιμο Δήμαρχο Δημητρίου Υψηλάντη κ. Κυριάκο Μιχαηλίδη
Μαυροδένδρι ΤΚ 50100 Κοζάνη
3. Αξιότιμο Δήμαρχο Κοζάνης κ. Πάρη Κουκουλόπουλο
Πλατεία Νίκης 1 501 00 Κοζάνη
4. Υπουργείο Εσωτερικών Δ/νση Οργάνωσης και Λειτουργίας ΟΤΑ Υπόψη κας Διευθύντριας κ. Β.Γιαβή
Σταδίου 27 ΤΚ 10183 Αθήνα
5. ΔΕΗ Α.Ε Γενικό Διευθυντή Ορυχείων κ. Κ. Μελά
Δυρραχίου 89 και Κηφισού-Ροσινιόλ ΤΚ 10443 Αθήνα 
6. ΔΕΗ Α.Ε Γενικό Διευθυντή Παραγωγής κ. Λάππα Δημήτριο
Χαλκοκονδύλη 30 ΤΚ 10432 Αθήνα
7. Γενική Διεύθυνση Ορυχείων Διεuθυντή Λιγνιτικού Κέντρου Δ. Μακεδονίας
κ. Παναγιώτη Νικολακάκο Τ.Θ. 21 502 00 Πτολεμαΐδα
8. Σύλλογο «Η Μαύρη Πηγή» Υπόψη Προέδρου Αναστάσιου Δ. Εμμανουήλ
Δ. Δ Μαυροπηγής ΤΚ 50200 Πτολεμαϊδα
9. Σύλλογο Περιβάλλοντος Δημ. Υψηλάντη Υπόψη Προέδρου κ. Αθανασιάδη Ανδρέα
ΤΚ 50200 Ποντοκώμη Κοζάνης 
